

**Valsts informācijas un komunikācijas tehnoloģiju pārvaldības vadītāju forums**

19.03.2025. sanāksmes protokols

Valsts informācijas un komunikācijas tehnoloģiju (turpmāk – IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta (turpmāk – VIKTAD) direktors.

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Kaspars Āboliņš** – Iekšlietu ministrijas valsts sekretāra vietnieks;

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas (turpmāk – LM) valsts sekretāra vietniece administratīvajos jautājumos;

**Daiga Holma** – Klimata un enerģētikas ministrijas attīstības vadītāja;

**Guntars Krasovskis** – Latvijas Pašvaldību savienības padomnieks;

**Guntars Lorencis** – Satiksmes ministrijas (turpmāk – SM) Administratīvā departamenta Dokumentu un elektroniskās pārvaldes nodaļas vadītājs;

**Guna Puce** – Tieslietu ministrijas Informācijas tehnoloģiju pakalpojumu pārvaldības procesu vadītāja;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

**Jevgeņijs Ugorenko** –Saeimas Administrācijas informācijas un komunikācijas tehnoloģiju nodaļas vadītāja vietnieks.

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Egita Rudzīte** – Valsts digitālās attīstības aģentūras (turpmāk – VDAA) direktora vietnieka elektroniskās pārvaldes jautājumos p.i., Informācijas sistēmu attīstības departamenta direktore;

**Āris Dzērvāns** – Iekšlietu ministrijas Informācijas centra priekšnieks;

**Norberts Tālers** – Centrālās statistikas pārvaldes (turpmāk – CSP) priekšnieka vietnieks.

Pieaicinātie dalībnieki:

**Ainars Andersons** – VARAM VIKTAD Informācijas un komunikācijas tehnoloģiju pārvaldības un arhitektūras nodaļas informācijas un komunikācijas tehnoloģiju pārvaldības procesu vadītājs;

**Aleksandrs Popovs** – Latvijas Informācijas un komunikācijas tehnoloģijas asociācijas eksperts;

**Daiga Jankova** – Latvijas Digitālās veselības centra (turpmāk – LDVC) Pakalpojumu pārvaldības daļas vadītāja p.i., Pakalpojumu vadītāja;

**Evija Jaunsleine** – VARAM Digitālās politikas departamenta Digitālās politikas attīstības nodaļas vadītāja vietniece;

**Guna Margēviča** – VARAM Projektu pārvaldības departamenta (turpmāk – PPD) direktora vietniece;

**Guntis Ieviņš** – VARAM VIKTAD Informācijas un komunikācijas tehnoloģiju pārvaldības un arhitektūras nodaļas vadītājs;

**Ilze Ripa** – Valsts zemes dienesta Informācijas sistēmu attīstības departamenta direktore;

**Inese Barbare** – LM Informācijas tehnoloģiju departamenta direktore;

**Ivo Ivanovs** – ISACA Latvijas nodaļas prezidents;

**Jorens Liopa** – VDAA direktors;

**Juris Gaiķis** – LDVC vadītājs;

**Kristaps Zēlavs** – Tiesu administrācijas (turpmāk – TA) Informācijas sistēmu un tehnoloģiju departamenta E-lietas programmas projektu vadītājs;

**Kristīne Filipova** – Latvijas Investīciju un attīstības aģentūras Digitalizācijas un datu analītikas departamenta direktore;

**Lelda Kalniņa** – VARAM VIKTAD Digitālās transformācijas investīciju pārvaldības nodaļas vadītāja;

**Līga Indriksone** – Kultūras informācijas sistēmu centra (turpmāk – KISC) Projektu attīstības nodaļas informācijas tehnoloģiju projektu vadītāja;

**Madara Petrova** –VARAM PPD informācijas un komunikācijas tehnoloģiju pārvaldības procesu vadītāja;

**Māris Kumerdanks** – TA Informācijas sistēmu un tehnoloģiju departamenta direktors;

**Monta Balode** – VARAM VIKTAD Digitālās transformācijas investīciju pārvaldības nodaļas informācijas un komunikācijas tehnoloģiju pārvaldības procesu vadītāja;

**Rūta Pirta** – Rīgas Tehniskās universitātes Informācijas tehnoloģijas institūta vadošā pētniece;

**Toms Ceļmillers** – VARAM Valsts pakalpojumu un datu pārvaldības departamenta Datu pārvaldības nodaļas Biznesa procesu analītiķis;

**Toms Leikums** – Zemkopības ministrijas (turpmāk – ZM) Administratīvā departamenta Informācijas tehnoloģiju nodaļas vadītāja vietnieks;

**Toms Štālbergs** - VARAM VIKTAD Informācijas un komunikācijas tehnoloģiju pārvaldības un arhitektūras nodaļas informācijas un komunikācijas tehnoloģiju pārvaldības procesu vadītājs;

**Uldis Jansons** – Būvniecības valsts kontroles biroja Informācijas sistēmu departamenta direktors.

Forumā nepiedalās:

**Edgars Kiukucāns** –Aizsardzības ministrijas (turpmāk – AiM) Kiberdrošības politikas departamenta direktors;

**Agnese Zariņa** – SM Sakaru departamenta direktora vietniece, Elektronisko sakaru un pasta nodaļas vadītāja;

**Aldis Apsītis** – Valsts kancelejas Informācijas tehnoloģiju departamenta vadītājs;

**Aiga Balode** – Veselības ministrijas valsts sekretāra vietniece digitalizācijas un pārmaiņu vadības jautājumos;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Dace Zaļkalne** – Izglītības un zinātnes ministrijas Informācijas tehnoloģiju departamenta direktore;

**Ģirts Auškāps** – ZM Administratīvā departamenta direktors;

**Edgars Liepiņš** – AiM Informācijas un komunikācijas tehnoloģiju departamenta direktors;

**Alvils Pierhurovičs** – Ekonomikas ministrijas Informācijas tehnoloģiju departamenta direktors;

**Ģirts Legzdiņš –** Saeimas Administrācijas informācijas un komunikācijas tehnoloģiju direktors;

**Baiba Mūrniece** – Kultūras ministrijas valsts sekretāra vietniece kultūrpolitikas jautājumos.

**Armands Magone** – KISC direktors;

**Evijs Taube** – Valsts akciju sabiedrības “Latvijas Valsts radio un televīzijas centrs” valdes loceklis.

Kopumā Forumā klātienē un attālināti piedalījās ~ 116 dalībnieki.

Forumu vada: G. Ozols

Protokolē: M. Petrova

Vieta: klātienē Rīgā, Peldu ielā 25, 409. telpā, kā arī attālināti MS Teams, ieraksts pieejams šeit: [Sanāksmes videoieraksts](https://youtu.be/a0b9xUQh6aQ?si=WIBzOjpPYlmJsLqr)

**G. Ozols** atklāj Forumu un informē par darba kārtību.

**1.**

**VARAM un VDAA aktualitātes**

*G. Ozols (VARAM), J. Liopa (VDAA)*

G. Ozols (VARAM):

* Š.g. 25. martā plānota Digitālās modernizācijas tematiskās komitejas sēde, kurā tiks izskatīti šādi jautājumi: ANM statuss un pārdales, ERAF statuss un izmaiņas digitālās pārvaldes attīstības jomu tvērumos, kiberdrošības aktivitātes ERAF ietvaros un mākslīgā intelekta aktualitātes (Mākslīgā intelekta centra dibināšana, MI akts un uzraudzības ietvars, MI fabrikas (*AI Factories*)).
* Š.g. 20. martā stāsies spēkā Mākslīgā intelekta centra likums (pieejams šeit: <https://likumi.lv/ta/id/359339>).
* Pirmdien, 24. martā, notiks Mākslīgā intelekta padomes (*EU AI Board*) tikšanās. Savukārt 2. aprīlī – Mākslīgā intelekta centra dibināšanas pasākums.
* No š.g. 24. līdz 28. martam norisināsies “Digitālā nedēļa 2025”. Uzmanība tiks veltīta nākotnes digitālajām prasmēm, tostarp mākslīgajam intelektam, kiberdrošībai un digitālajām prasmēm izglītībā. VARAM aicina piedalīties pasākumos, semināros un diskusijās.

J. Liopa (VDAA):

* VDAA sadarbībā ar Uzņēmumu reģistru un Valsts ieņēmumu dienestu turpina darbu četros Valsts kancelejas Inovācijas laboratorijas inovāciju sprintos. VDAA aicina izmantot inovāciju sprintus kā iespēju, lai varētu vienkopus prototipēt risinājumus, kas pēc tam ir realizējami gan ERAF, gan arī citu finanšu instrumentu ietvaros.
* Turpinās DAGR sesijas. Š.g. 12. martā ir izdota relīze ar daudz atjauninājumiem, funkcionalitātes papildinājumiem. Informācija par to ir izsūtīta visiem lietotājiem. VDAA aicina resorus apkopot iestāžu intereses par DAGR.
* Par e-rēķiniem: š.g. aprīlī ir plānotas jaunas piegādes ar rēķinu tipiem, tiks paplašināta rēķinu aprites iespējamība un lietojamība. VDAA ir uzsācis īstenot inovācijas sprintu par e-rēķinu apriti. Ar Latvijas Informācijas un komunikācijas tehnoloģijas asociācijas (LIKTA) un Latvijas Tirdzniecības un rūpniecības kameras pārstāvjiem pārrunāti gan e-adreses, gan Latvija.lv jautājumi, t.sk. jautājumi par e-rēķiniem.
* Saistībā ar publiskās pārvaldes smilšu kastes izveidi VDAA plāno organizēt pirmo ieinteresēto pušu sanāksmi š.g. aprīļa beigās. Uz šīs bāzes ir plānots veidot publiskās pārvaldes smilšu kasti attiecībā uz mākslīgā intelekta risinājumu izmantošanu, pēc tam prototipu pielietošanai konkrētos projektos.
* Drīzumā plānots uzsākt darbu pie Latvija.lv mākslīgā intelekta moduļa izstrādes. VDAA rīkos interviju ciklus ar kolēģiem un sadarbības partneriem no dažādiem resoriem. Vairāk informācijas sekos vēlāk.

L. Linabergs (VARAM):

* Eiropas sadarbspējas satvars (EIF) ir plaši atzīts Eiropas sadarbspējas konceptuālais modelis, dokuments, kas veicina valstu iestāžu sadarbspēju. Eiropas Komisija veido darba grupu jaunā EIF izstrādei, un no Latvijas darba grupā ir iekļauta Rīgas Tehniskās universitātes Informācijas tehnoloģijas institūta vadošā pētniece R. Pirta.

**2.**

**Infrastruktūras un kiberdrošības jomu mērķarhitektūra**

*G. Ieviņš (VARAM)*

Prezentācijas datne: 19032025\_Infra kiber jomas arhitekt.pdf

Dokumenta datne: IKT\_KIBerdroš\_v4.4.pdf

Pieņemt zināšanai sniegto prezentāciju.

Komentāri, atbildes uz jautājumiem:

* G. Ozols (VARAM): šīs nedēļas laikā tiks uzsākts Ministru kabineta noteikumu par mākoņpakalpojumiem skaņošanas process, tiek precizēts brokera jautājums. VARAM redzējums – valsts pārvaldē organizēt vienotu sagādi attiecībā uz publiskiem mākoņpakalpojumiem, lai nodrošinātu izmaksu efektivitāti un iespēju iestādēm saņemt kompetentu viedokli par to, kādā veidā un cik liels resurss būtu iegādājams. Tas notiktu sadarbībā ar VDAA.
* G. Ieviņš (VARAM): nākamajos Forumos plānots prezentēt datu vēstniecības koncepciju un DevOps vadlīnijas.
* J. Liopa (VDAA): veidojot jauno VDAA pakalpojumu klāstu, ir pievienots arī brokera pakalpojums. Tiks turpināts attīstīt resursus, piesaistot ārvalstu finanšu instrumentus (t.sk. nākamo ERAF). Ja būs nepieciešamība, tiks piesaistīts centrālais arhitekts, kurš palīdzētu publiskās pārvaldes iestādēm sagatavot migrācijas plānus. Tāpat plānots, ka darbstaciju apkalpošana varētu notikt centralizēti, kur VDAA darbotos kā koordinators – pakalpojumu klāsta un kvalitātes servisa noteicējs.
* L. Linabergs (VARAM): ir sagatavots priekšlikums ANM finansējuma atlikumu pirmajai pārdalei. Tomēr, vērtējot faktisko situāciju projektu īstenošanā, visdrīzāk, ka š.g. rudenī būs nepieciešams veikt nākamo pārdali. VARAM aicina padomāt par aktivitātēm infrastruktūras jomā, kuras varētu īstenot vēl vienas pārdales gadījumā (piemēram, datoru centralizācijas jomā, migrācijas jomā u.tml.).

G. Ozols (VARAM): Infrastruktūras un kiberdrošības jomu mērķarhitektūra tiek saskaņota. Publicēt VARAM tīmekļvietnē ar statusu “Apstiprināts” (šeit: <https://www.varam.gov.lv/lv/horizontalo-jomu-arhitekturas>).

**3.**

**E-lietas jomas mērķarhitektūra**

*M. Kumerdanks (TA)*

Prezentācijas datne: E-lietas domēna arhitektūras prezentācija.pdf

Dokumenta datne: E-lietas\_domena\_arhitektura.pdf

Pieņemt zināšanai sniegto prezentāciju.

Komentāri:

* M. Kumerdanks (TA): aicinām sniegt komentārus/ priekšlikumus par E-lietas jomas mērķarhitektūras dokumentu. Saņemtie komentāri tiks izvērtēti un nepieciešamības gadījumā iekļauti dokumentā. Pēc tam tas tiks virzīts uz Forumu apstiprināšanai.

G. Ozols (VARAM): publicēt E-lietas jomas mērķarhitektūru VARAM tīmekļvietnē ar statusu “Apspriešanā” (šeit: <https://www.varam.gov.lv/lv/nozaru-jomu-arhitekturas>).

**4.**

**Ieskats Datu analīzes jomas mērķarhitektūrā**

*N. Tālers (CSP)*

Prezentācijas datne: IKT vaditaju forums\_DatuAnalizesMA.pdf

Pieņemt zināšanai sniegto prezentāciju.

Komentāri:

* N. Tālers (CSP): sadarbībā ar VARAM turpinās darbs pie Datu analīzes jomas mērķarhitektūras izstrādes.
* T. Ceļmillers (VARAM): cieša sadarbība ar Datu pārvaldības un koplietošanas jomas mērķarhitektūru. Saskarsmes punkti: koplietošanas platformu izmantošana datu apmaiņai un izplatīšanai, metadati, veidojot un ieviešot vienotus metadatu standartus un attīstot VIRSIS (būs nepieciešamas CSP zināšanas un labā prakse), un rīki un zināšanas par datu pārveidošanu, mākslīgu vai sintētisku datu radīšana no esošiem reģistru datiem, ko varētu izmantot testēšanai, pētniecībai, modelēšanai un citām vajadzībām.

**5.**

**Dažādi**

* Nākamie Forumi plānoti š.g. 9. un 23. aprīlī.
* G. Putāns (FM) aktualizē jautājumu par digitālā brieduma mērīšanu valsts pārvaldes iestādēm.

Foruma priekšsēdētājs G. Ozols

Protokoliste M. Petrova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU